
O Volapiikaflens valopo! 

Suno celabims (ii celeps) donu oflorons in Yapan (e votaseimo), e 
Yapanans donu ofolons kbsomi stimabik, sevabo ad zelon eli ‘sakura’ 

[celaflor]. Kikodo celeps florons-li so 
joniko? Saki at abegespikom hiel ,Mo- 
tojiro Kajii‘ iin 1927. Reidolsos do atos 
su pad: 21! 

Eko! yeged votik: Ai binos janalik 
ad larnon nulikosi do piik obas. Sis 
luniip Volapiikans omik asakons okis: 
Kis binon-li natal datifa in Volapiik, ed 
bn jenets kinik geboy-li oni? Dido lemastan: ,Arie de Jong‘ pu lafo apla- 
nom atosi: „Volapuk labon bundani prapodas, patiko bi datif e kusatif 
pagebonsin_ Volapiik in jenets nempdik, sodas Reidolsos modikumosi 

do prapods su pad: 18! 

Nutimo menef, u dils atosa, jafon me dadeid elas ,orang utan‘ - kel 
sinifon: fotamen dat kanoyos feilidon rufoti demii leplanans pro ko- 
kots, kels neodoy ad prodon lipa-stafiilis e jokoladaplatotis. Ettimo ye 
mens it abinons fotamens bii balionyels tel. ,Hermann Hesse 1 , keli sevoy 
asa lautani bevii votiks bukas: „Der Steppenwolf 1 [= stabalup], „Sidd- 
harta“ u „Das Glasperlenspiel 11 [glataparlatapled], alautom i konedis 
smalik, as sam eli „Der Waldmensch" [fotamen]. In gased at kanols 
reidon dili balid koneda at do rumens e do mod, bn kel dagetoy dasevi e 
vedoy livalik. Ettimo atos bo abinon nog fikulikum ka nutimo. 



Talakt obsik benikonos mu pato 
tu vemo! 

Valikosi gudikiin oles ed olsikanes 

vipom 


dii 


floriip kbmol, biia sol ostralon 

KONSALS GRAMATIK 

fa Dr. Arie de Jong, pekobiikols fa Brian R. Bishop tin setul 1979 

DIL KHD 


1.4.1954 

siAmamAk volapukik 

Begespikii sak olik tefii dasinot siamamaka Volapukik kanob penon ole, 
das Merop te pevalon, bi dasinot ona binon kleilik e balagikum ka dasinot 
lafadila lofiidik talaglopa. Ab dasinot lafagopa lofiidik kanon i pagebon as 
dasinot siamamaka, bisa gretot e binets votik siamamaka baiadons ko 
bepenam in noet: 3 gramata. 

PRAPODS (i) 

Volapiik labon bundani prapodas, patiko bi datif e kusatif pagebons in 
Volapiik in jenets nemodik, sodas po varbs neloveadik zesiidos suvo ad 
gebon prapodis, du in natapiiks kanoy gebon in jenets semik deklinafomis 
pemaniotol. 

U 

Tonat: ii binon semikna tonat boso kaladik in vods timi tefols, leigodolos 
vodis: tin, iinii, bu, bua, laidtip, baldilp, ... Ab betikolos i, das tonat: ii i 
pagebon in vods votasotik modik! 

.TO MAKE 1 

Nog vilob kiipetbn, das varb Linglanapukik: ,to make’ muton patraduton 
suvo dub vod: vediikon, sevabo if no sinifon meki yegas. Varb: vediikon 
binon varb loveadik nemirik, labon kludo kusatifis tel. (L. § 249 gramata!) 
Liedo varb: „vediikbn” no komadon in vodabuk. 

PRAPODS (ii) 

Ma sev obik, in Linglanapiik geboy po vai'bs neloveadik i prapodis e no 
deklinafomis patik. Set obik pemaniotol tefon sevabo jenofoti, das in piiks 
semik (Deutanaptik, Nedanapuk, latin, ...) vai'bs neloveadik dabinons, kel 
regtilons me datif, kusatif, ed igo me genetif. If in jenets at, varbs 
Volapukik no binons loveadiks, mutoy gebon prapodi. 

(genitif) Er schdmte sich seines Voters = ajenom do fat okik. 

(datif) Einem gleichen = siimon ad ek. 

(kusatif) Via ilia Romam ducit = veg et zugon lu ,Roma’. 

6 . 5.1954 

UFO 

Sakol obe sinifi voda: iifo. Bend! Openob seti in kel vod at komadon; if 
nu tradutol oni ini Linglanapiik, niludob, das onolol kleiliko sinifi ona. „Bi 
nu asevol, das no adalol dunon atosi. kikodo iifo edunol-li osi?” 

1 . 9.1954 

POYUMOTS 

In Volapiik no kanoy gebon u no gebon poyiimots viladiko! In Volapiik 
poyiimot gevon vode tefik sinifi pluuneplu votiki. 

.TERRITORIAL'. .RESERVE ' 

Tefii vods: ,territorial’ e .reserve’ cedob, das kanol gebon in Volapuk 
vodis: reiganik u lomanik e resarfik, klu: milit reganik u milit lomanik e 
milit resarfik. Betikolos, das vods: reiganik e lomanik no binons leigatods! 

1 . 10.1954 

UTOS, KELPS / UT, KEL 

Utos, kelos < tefon bosi neudik. ed el „ut, kel” yegi. 

FOMAM VOD AS 

Esaitol se bukil fa ,R. Berger’ vodis: ,que -ing qui est un pur volapii- 
kisme E nu begol obe ad planon vodis at. Si! naiset at binon vemo drolik. 
Poyiimot -ing no dabinon in Volapiik. Volapiik gebon pro malam ninadiana 
eli ,iar’ (1. § 182 Gramata!), klu sol .Berger’ elobiilomov igo poyiimoti et. if 
enolomov oni. Ab kredob, das suemob ga vemo gudiko, sekii kod kinik ege- 
bom vodi: .volapiikisme’. Vods Volapiikik, ed i foyiimots e poyiimots, pe- 
valons gretadilo viladiko. Das po fomam vodas Volapiikik vods pevalons se 
natapiiks ejenos te ad no tobdn u tufledon tu modiko memali. Dub fomam 
viladik vodas. Volapiik egeton kaladi mekavik. Atosi no kanoy noon. 
Glomoy ye, das Volapiik labon kaladi veriko loniki, e das kanoy notodon in 
piik at vali modo kuratikumo ka in piik votik omik. Ab ad notedon nu 
naudodo kaladi mekavik at in mekavapiik, kel no binon mekavapiik, keli oy 
it no slopoy, nemoy vodi u yiimoti mekavapiika no fa oy paslopola 
Volapiikimi. 

20 . 11.1954 

FOLON 

Sinif ela folon binon: dunon utosi, kelosi epromoy, dunon utosi, kelos 
pebiidon, ... Kludo: if promoy bosi, tan mutoy folon oni. Mutoy folon bligis 
okik, ... Niludob. das emekol poli, bi etuvol in vodabuk: ,nachkommen’ = 
folon. Ab el ,nachkommen’ ko sinif ela .haltciy , .bcfolgcn’ sinifon: folon. 


K1Q-. VIQ- 

Penol obe, das etuvol difis in vodems bofik koneda: Sevadan vonadik. 
Si! gidetol, difs anik dabinons jenofiko. Namapenadi elautob latikumo ka 
lautotis, kelis elasumob ini el ,Leerboek’. In tiad kapita balid koneda dif 
binon jenofiko gretik. Votiikams votik binons gretadilo menods stiilik. Tefii 
tiad memob nog vemo gudiko, das po tradut vodas Nedanapiikik: ,Hoe 
warm het was, en hoe ver’ avatalob: Kis sinif voik notodota at binon-li? 
Mutob-li traduton oni as vokad ud as rezipatef? Pos ked delas vamik, kanoy 
vokadon soaro pos belif donuik dela vamik: kip vamik abinos donu adelo! 
ed ek kanonov tano penon flene okik vio vamik ebinos tin del et. Beno! tin 
tim, kii alautob eli ,Leerboek’, avalob sinifi vokadik, ab latikumo acedob 
atosi pokiki e das sinif notodota at abinon: kapit. in kel pakonos, viovamik 
(u: vio mu vamik) abinos, in notodot kelik vods: kapit in kel pakonos < 
pemoadons. [Ktipet redakana: Logolsod konedis tel et su pad: 24 gaseda!] 

31 . 3.1955 

PRON VOLAPUKA 

Tefii pron Volaptika konsalob ole ad reidon kuratiko padi: 5 gramata, 
patiko bagafi: 9. Dinadii vods, su kels epladol kazetamalis, vilob sagon ole, 
das lekazet binon ai su finasilab. Atos binon saidiko kleilik. Klu omalob te 
naikazetis: 

dabinons, Volapiika, emekob, penamamak, dabinon 
(in vod: „binob-li” kazet binon lekazet) 

Logoi, das egebob kazetamali vetik. Edunob desino atosi, bi mal at no 
givon vokate proni votik. Logolos § 11 gramata! 

PRESENATIM 

Tefii geb presenatima finik e presenatim nefinik, kanob sagon, das geb 
timafomas at siimon ad ut timafomas in piiks Fransanik, Spanyanik, ... 

Pofovon. 

DIS CELABIMS (DIL VODEMA) 

Pelautol fa hiel ,Motojiro Kajii‘ On 1927, tiad rigik: „Sakura no ki no shita niwa“ 
ed ini VolapOk petradutol fa ,Danny Zhang‘ 

Dabinons funs pesepulol dis celabims! 

Mutoy zepon atosi! Voto, lio mogosov-li, das celabims florons so 
sublimiko? Bi no akredob glori somik, enu asenob neplidi. Anu ye suemob 
atosi. Mutoy zepon, das funs pesepulol binons dis celabims. 

Alneito ven golob domio, kikodo ai tikob-li do jeifaneif smalik e japik, 
keli epladob ini kvisinop, asva vo anu fagob-la ad logon oni? Buiko esagol 
obe, das no sevol kodi. E jenofo ob it no sevob oni. Fiimo ye binon ebo ot, 
as ut funas pesepulol dis celabims. 

Kosomiko, ven florabim alseimik rivon gloratimi okik, ai lutem klanik 
binon zi on. Binos sublim nekredovik ye voik, asa tak lolofik parivol fa 
tupit vifiko tulol, ud asa tikaspak siiperik pajafadol fa musigaplosen 
sublimik, kel davediikon magali vemik. 

Ye, edelo, adelo, utos, kel eglumiikon obi, ga ebinon sublim et. Cedii ob, 
sublim somik no pakonfidon. Taado avedob neplidik, glumaladalik, soalik. 
Ab fino esuemob osi. 



rols funs pasepiilons. Tano fagol-la ad suemon utosi, kel boladon obi. 

Funs jevodas, katas e dogas ud igo menas ai puridikons. Meits pubons, 
mismelos vemo. Laidiko seflumon flumot kristadasiimik. Vuls celabima, as 
sepiad zibidesirik, zigleipons oni e staantikons vulaheris, kels as fadilils 
katiniada niisugons flumoti funas. 

Kis ajafon-li florabledis somik? Kis ajafon-li stamenis somik? Jinos, das 
fagob ad logon flumoti kristadasumik fa vulahers paniisugoli; sokons stiliko 
odis; in veins nesevediko lopikons asva in drim. 

Kikodo binol-li glumik? Binos fomalod lejonik, vo-li? Nu fino takedob e 
kanob logon stedofo celafloris, bi emogolob de sufiil, kel eboladon obi 
edelo ed adelo. Elibikob de klanof dranalol. ■ 

FOTAMEN - dil baud 

fa,Hermann Hesse ‘ 1914, tradutod fa .Hermann Philipps‘ 

Primii timads ut, biia nog menef yunik istaanikon love taled 
lolik, fotamens adabinons. Alifons nabiko e plafiko in lulit rufotas 
viitropik, ai ta roletans oksik: leps < komipolo. Dun e bin onas 
pareigons fa god balik e Ion balik: fot. Fot abinon lom, jelop, kla- 
dom, nast e sepiil, e no afagoy ad tikodon lifi plodii fot. Avitoy ad 
fofiodranon jii siems fota, ed utan, kel areafon usio dub fatots 
patik po yag u fug, akonon dremolo e dredaliko do vag vietik 
plodo, ko loegoy lenidon nedabini dredabik in solaglut deidol. 
Fotaman baldik alifom, kel, bu degyels modik, pipojutolo fa nims 
sovadik, ifugom mo love siem fota, e sunado ibleinikom. Nu abi- 
nom sot kultana a saludana, e panemom: ,mata dalam' (kela log 
ninon); ipoedom fotalidi saludik, kel pakaniton dii mistoms 
vemik, e fotamens akiipalons ad om. Abinos glor e klanof oma, 
das ilogom soli me logs okik, nes dubo deadon. 

Fotamens abinons smaliks, bruniks e vemo heragiks, agolons 
fofioblegolo, ed alabons logis natadanimik plafik. Akanons golon 
asa mens ad asa leps, ed askilons leigoasa lopo in tuigem fota asa 
su glun. Nog asevons ni domis ni ludomis, bo ye vafis e stomis 
omsotikis, i deki. Afagons ad jafadon me diifaboads caris, sagitis, 
spedis e komipa-leklobis, e me nijal sarviga-tanodis, kelis abela- 
gons me bals pesagiikol u nogs. Id alenlabons zii sarvig ud in hers 
jerotis onik: sagliedatut, tigridakral, psitakapliim, flumedakoan. 
Zanodo da fot nenfinik leflumed vemik aflumon, ab te tin neit 
dagik fotamens ariskons ad nilikon lii jol ona, e modans neforo 
ilogons oni. Semikna kuradans neito asiikripadons plafiko e liiki- 
ko se fot. Tano aloegons banon leefadis in lulit fibik. Alogetons da 
lopafinots lovelagol bimas, e jekolo aloegons lagon stelis nidiilol 
in tuigem mangrovas. Neforo alogons soli, ed alecedons as riskad 
vemik igo ad logon loka- 
magodi ona tin hitiip. 

Posbiniikdbs fotamenas 
nog dabinons su 
Sumatrean e Bornean. 

,orang‘ = men 
, utan' = fot 

Lii tribiit et, keli el ,mata dalam' bleinik acifom, id adutom 
yunan nemii ,Kubu'. Abinom cif a pladulan yunikanas e nekoteni- 
kanas. Dido nekotenikans adabinons, sis el ,mata dalam' ivedom 
baldikum e reigialikum. Jiinu ilabom privilege das om: bleinan < 
pakaledom fa votans me nuliidot; id akonsalidoy omi ed akanitoy 
fotalidi omik. Pianiko ye abiiadom valasotikis kosomotis nulik a 
boladikis, kelis, asa asagom, god fota adasevadiikon ome in drim. 
Yunikans e dotimans aniks ye alesagons, das baldikan at abinom 
ciitan e das asteifom te ad dageton fruti lonik oka. 

As din nulikiin hiel ,mata dalam' iniidugom zali nulamuna, dii 
kel aseadom zanodii sirk ed aflapom plojalatrumi. Fotamens vo- 
tik ye amutons daniidon a kaniton lidi: ,golo elah' ninii sirk, jiia 
abinons lefeniks ed adonikons sui kiens. Tano alan amutom du- 
steigon lili nedetik oka medii spin, e vomis yunik amutoy dugon 
lii kultan, ed adusteigom lili jialana medii spin. 

Hiel ,Kubu' sa baldotakompenans anik isadiitons okis koso- 
mote at, ed asteifoms ad sliidon i jipulis ad tadun. Semanaedo 
amogos-la pro oms ad binon vikodiks ed ad nosiikon namadi 
kultana. Iba baldikan donu ajeniikom zali nulamuna ed adustei¬ 
gom lili nedetik po jiyunans. Jiyunan bal namik ye alerorof vemo 
ed atakomipof, e dubo ajenos, das bleinan asteigom ini log ofa 
medii spin, e log avagikon. Nu jipul arorof so dasperiko, das 
valans aronons usio, e ven alogons utosi, kel ijenon, aseilons 
bluviko a refudo. Ven tano hiyunans levikodiko aviigoloms atosi, 
e ven hiel ,Kubu' akiinom ad gleipon kultani len jot, tan baldikan 
alostanom fo trum oka ed asagom me vog kravolo lukofik le- 
malediti so lenaudodiki, das valans lejekolo agefugons e hiyunan 
it mu vemo alejekom. Kultan baldik asagom vodis, kelas sinif voik 
nek akanon suemon, kelas mod e ton ye sovadiko e ledredodiko 
asiimons ad vods saludik e drediikols kultiplagas. Ed amaleditom 
logis hiyunana, ed aliicodetom onis vulture ad lufid, ed amaledi¬ 
tom ninamis oma, do kels abiiosagom, das seimna okukons dub 
solam su lardafel. Tano kultan, kel ebo anu anamadom plu ka 
foro, abiiedom komon jiyunani et donu lii ok, ed asteigom spini id 
ini log votik ofa, e valans alogons atosi me lejek, e nek ariskon ad 
natemon. 


Fovot ofovon. 

Vodems tel se tidabukfa ,Arie de Jong’: „Leerboek der Wereldtaal“ 
(1932), kels pamdniotons su pad: 20. 

38. 

SEVADAN VONADIK. 

Kiovamik abinos, e kiofagik. 

Abinos poszedel filamahitik fridela in zif Nedanik semik; abinos 
so hitik e so filik, das spars su nuf acavons: bos, kelos namatii spika- 
mamod Nedanik abinon hit gretikiin, keli kanoy fomalon. Sol asvie- 
ton nenmiseriko ini silts ed alokon nidiilolo su pavastons sekii sag 
pipuinadols. 

39. 

In ,Leerboek’ is sokon vodem Neddnapiikik. 

40. 

In silts ut, kels azugons al suliid, e kels kludo no alabons jadaflani, 
adasperiikon jenofo beigolanis. Lumans, kels azispatoms ko smala- 
ploms e vinabiins, adekluinoms til piilatimils valik flomis okas me 
lebavets linumik oksik. 

Vods anik: 

cavon to yawn, gahnen, hiar; 

lebavet apron, Schurz, avantal; 

lokon nidiilolo to glitter (brightly), flimmern, scintillar; 

luman boor, ungebildeter Kerl, viro indocte; 

pipuinadol powdered, bepudert, pulverate; 

sag drought, Trockenheit, siccitate; 

smalaplom kind of plum, Haferpflaume, sorta de pruna; 

vinabiln kind of pear, Weinbirne, sorta de pira. 

KORAKOTS TEFU GASED FEBULIK 

Pad: 11, kedet: 7 donao: 

Eseidof bovedis sui tab Eseitof bovedis sui tab ... 

Pad: 12, Vodalised dis tiad: Rageig, stonasfer: 
vodot —> voded. 

Pad: 14, Vods nulik (1), kedet: 8 donao: 

kadam Volapiika esludob kadam Volapiika esludon ... 

Redak danon reidanis kiipdlik. 




